Mamlakat aholisi 2023 yil boshidan buyon 347,3 ming kishiga ko‘paygan. Foto: Kun.uz 2023 yilning 1 iyul holatiga O‘zbekiston doimiy aholisi 36 372 276 kishini tashkil etyapti. Prezident huzuridagi Statistika agentligi ma’lumotlariga ko‘ra, respublikaning doimiy aholisi soni o‘tgan yilning mos davri bilan solishtirilganda 2,2 foizga oshgan. Qayd etilishicha, mamlakat aholisi 2023 yil boshidan buyon 347,3 ming kishiga ko‘paygan. O‘zbekiston aholisi 2023 yilning har bir oyida o‘rtacha 57,9 ming kishiga oshgan. 2023 yilning har bir kunida doimiy aholi soni o‘rtacha 1,9 ming kishiga ko‘paymoqda.